als_Latn dik_Latn sag_Latn
Themeluesi i Facebook’ut Mark Zuckerberg është kthyer në Harvard për të mbajtur fjalim të diplomuarve të sivjetmë, ku ka marrë edhe diplomën e këtij universiteti të cilin e ka braktisur para 12 viteve.
Zuckerberg’ut i është dhënë doktoratura e nderit e Harvardit dhe i është prezantuar diplomantëve si doktor Mark Zuckerberg.
“Nëse e përfundoj këtë fjalim sot këtu, do të jetë në të vërtet gjëja e parë që po e përfundojë këtu në Harvard”, ka thënë Zuckerberg në fillim të fjalimit, të cilin vërtet e përfundoi, përcjell gazetametro.net.
Zuckerberg e ka filluar Facebook’un në dhomën e vet studentore në vitin 2004. Diçka çfarë ka filluar si rrjet i mbyllur për lidhje të studentëve të Harvardit sot është rrjeti global i komunikimit me gati dy miliardë përdorues.
Në fjalimin e vet ai i ka porositur gjeneratat e reja të diplomuarve që t’i japin kuptim botës, që të luftojnë kundër pabarazisë dhe të forcojnë bashkësinë globale.
“Ndryshimet fillojnë në mënyrë lokale. Madje edhe ndryshimet globale fillojnë me ato të voglat, me njerëz siç jemi ne”, ka thënë ai dhe ka përmendur shembujt e njerëzve të thjeshtë siç janë David Razu Aznar i cili ka bërë përpjekje që të legalizohet martesa gej në Meksikë.
Ai ka thënë se ky është edhe tregimi i tij, që ishte student në një dhomë në kampus i cili i lidhte një nga një bashkësitë, dhe këtë e ka bërë derisa “një ditë mund ta lidhim gjithë botën”.
Themelimi i Facebook’ut është temë e filmit të Holivudit Rrjeti social i vitit 2010.
Zuchkerberg po e përcjellë shembullin e Bill Gates, edhe një personi të famshëm i cili e braktisi Harvardin para se të diplomojë. Gates ka folur në ceremoninë e diplomimit në Harvard para dhjetë vitesh.
Diplomat e nderit të Harvardit në kohë të njëjtë me Zuckerberg’un kanë marrë edhe aktorja Judi Dench dhe kompozitori John Williams i njohur për muzikën e filmave të Lufta e Yjeve dhe Harry Potter, si dhe aktivisti somalez për të drejtat e njeriut Hawa Abdi Dhiblawe./gazetametro.net
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn